钦定古今图书集成/明伦汇编/氏族典/第040卷 > 《凌迪知万姓统谱》 > 庞苍鹰
## 钦定古今图书集成/明伦汇编/氏族典/第040卷 > 《凌迪知万姓统谱》 > 庞苍鹰

按《北齐书神武本纪》，神武归参朱荣，每参军谋。后从
荣徙据并州，抵扬州，邑人庞苍鹰止团焦中，每从外
归，主人遥闻行响动地。苍鹰母数见团焦赤气，赫然
属天。又苍鹰尝欲夜入，有青衣人拔刀叱曰：“何故触
王？”言讫不见。始以为异，密觇之，唯见赤蛇蟠床上，乃
益惊异，因杀牛分肉，厚以相奉。苍鹰母求以神武为
义子。